钦定古今图书集成/方舆汇编/职方典/第1146卷 > 《西塔寺记》杨一儁
## 钦定古今图书集成/方舆汇编/职方典/第1146卷 > 《西塔寺记》杨一儁

竟陵，面水背陆，其溁然抱城流者，东西湖也。湖中各
存古刹，东曰乾明，从来靡考；西曰西塔，唐裴迪诗“竟
陵西塔寺”是也。寺在唐兴，于积公《传》称陆羽鸿渐寺
僧见而育之，积公是也。余令兹土，一日过梵宫，吊陆
迹，汲井烹茶，登高望远。已而梵呗声闻，钟鼓新爽，则
见重阍静悄、朱栏间开者，律堂前扉也。妙阁云流、龙
“华充牣者，藏经楼也；虚敞弘阔，几筵盛设者，斋僧堂
也。再度重门，为桑苎居。其正北，则香积厨也。正西律
堂，高衲居之。东临沧波，莲叶千重，绕法界者，闻思阁
也。下则律主静室焉。乔木巃嵷，上干碧落，回廊缥绕，
四达松房，钵演宗风，偈奏屳响。予讯从来寺若此乎？”
曰：“未也。”寺僧真公谒匡庐，秉大戒，宰官长者发大愿，
布金置田。大众既集，宇舍建立。真公复提衲走白下
请藏。归延白足翻阅，演说妙法无虚日。余冁然起曰：
“师行至此乎？”后数与真相晤，谈中要领，匪夷所思。余
与给谏王公诸檀辈，累土伐石，叠为雁桥，构亭其上，
额曰“茶醉。”然真公隐于庐者也。庐东，远公种莲处，安
知真非再来乎？他日余登庐山。当与真笑于虎溪桥
畔。